Kuorsalo-Seura ry PÖYTÄKIRJA

Johtokunnan kokous 2/2023

Aika: lauantai 6.5.2023 klo 12

Paikka: Seurantalo ja Teams

Läsnä: Hanna Saarniaho, puh.joht., Anna Kiilavuori, siht., Raimo Korjus ja Johanna Taskinen sekä etäyhteydellä (teams) Tarja Herttuainen ja Sari Mettinen

1§ Kokouksen avaus

Puheenjohtaja avasi kokouksen klo 12.11.

2§ Edellisen kokouksen pöytäkirja

Käytiin läpi edellisen kokouksen pöytäkirja. Se hyväksyttiin muutoksetta.

3§ Kotiseutuliiton ansiomerkkiesitys / Tuomo Silenti

Päätettiin anoa Tuomo Silentille Kotiseutuliiton kultaista ansiomerkkiä. Hanna Saarniaho toimittaa hakemuksen Kotiseutuliiton 6/23 kokoukseen. Jos mitali myönnetään, se luovutetaan Tuomolle kesäjuhlissa. Samalla luovutetaan kunniakirja koskien Tuomolle viime vuonna myönnettyä Seuran kunniajäsenyyttä.

4§ Hautuumaan muistokiven asennus ja hautuumaaohjeet

Tulevan uurnalehdon muistokiven asennustalkoot ovat 20.5.23. Vastuuhenkilöinä Risto Tarvainen ja Raimo Korjus. Huolehtivat tarvittavista työvälineistä, hiekasta yms.

Uurnien hautausalue tulee muistokiven taakse. Päätettiin, että hautaamiset aloitetaan taaimmaisesta nurkasta vasemmalta oikealle.

Keskusteltiin seurakunnalta saaduista hautuumaan käyttöön liittyvistä ohjeluonnoksista, joiden pohjalta Anna Kiilavuori oli laatinut yhteenvetoa keskeisistä asioista (hautaoikeus, hautaamista ja muistokiviä/-laattoja koskevat käytännön ohjeet). Perustettiin toimikunta (Tarja Herttuainen, Sari Mettinen ja Anna Kiilavuori) työstämään Kuorsaloon sopiva ohje-ehdotus, joka lähetetään sitten muun johtokunnan arvioitavaksi. Ohjeiden tulisi olla valmiina hautuumaajuhlaan 4.6.23 mennessä.

Keskusteltiin myös muualle haudattujen ja tuhkana mereen siroteltujen muistelupaikasta ja nimilaatoista. Seurakunnan mukaan uurnalehdon muistokiveen voisi saada laatan vain, jos on oikeasti haudattu tai siroteltu uurnalehtoon. Selvitetään erillisen muistokiven kustannuksia. Vaihtoehtona voisi olla muistelupaikkana toimiva luonnonkivi, johon laattojen kiinnitys ei ole mahdollinen.

5§ Kesätyöntekijän valinta

Hakijoita oli lopulta vain 2, Meri-Tuuli Hyönä ja Eskil Palmén, jotka Hanna Saarniaho ja Sari Mettinen olivat haastatelleet. Hakijat todettiin aivan samanveroisiksi. Hanna Saarniaho ehdotti, että palkataan molemmat. Toinen OP:n rahoituksen (400€)+ Seuran lisärahan (100€) kautta ja toinen kokonaan Seuran rahoittamana (500€). Ehdotus hyväksyttiin yksimielisesti, koska työtehtäviä on runsaasti (hautakivien digitointi, hautakivien kunnostuksen loppuunsaattaminen, seurantalon siivousprojektit, kesäjuhlien valmistelutehtävät) ja nuorten tukemisen katsottiin myös olevan sijoitus tulevaisuuteen. Hanna Saarniaho hoitaa yhteydenpidon valittuihin.

6§ Talkoiden ja tapahtumien tehtävälistat

Johtokunnan jäsenet olivat sovitusti tehneet eri kesätapahtumien tehtävälistat . Hanna Saarniaho tekee niistä luettelot Exceliin, mikä toimii jatkossa kansiona ja yleisohjeena kulloisenkin tapahtuman vastuullisille. Ennen tapahtumia tehtävälistat julkaistaan Seuran sähköpostin kautta jäsenille, jolloin voi ilmoittautua yksittäisten tehtävien suorittajaksi. Tavoitteena on selvillä tehtävänannoilla lisätä talkooaktiivisuutta.

7§ Kuorsalon taiteilijat -taidenäyttely, tilannekatsaus

Kulttuurirahastolta ei saatu apurahaa näyttelyä varten. Tiedon tultua on tehty vastaavanlainen hakemus Museovirastoon (kulttuuriperinnön ja kulttuuriympäristön hankkeet). Juhani Korhonen on ilmoittanut, että näyttely toteutuu, vaikka apurahaa ei saataisi lainkaan. Haminan kaupungilta voidaan vielä tiedustella apua näyttelyvieraiden kuljetuksiin mantereelta saareen (esim. avajaiset).

8§ Alkukesän tapahtumat, vastuunjako

Hautuumaajuhlat 4.6.23: Anne Lempinen, Sari Mettinen ja Anna Kiilavuori. Lisäksi Tuire Kaitila-Tarvainen on lupautunut auttamaan kahvituksessa.

Taidenäyttelyn avajaiset 10.6.23: Selvitetään Juhani Korhoselta avun tarve ja ohjelmasisältö.

Myöhemmistä tapahtumista sovitaan seuraavassa kokouksessa.

9§ Haapasaaren retki

Ohjelmassa mm. tutustuminen Haapasaaren kirkkoon, jossa musiikkiesityksenä urkujen soittoa (Kai Kiilavuori), mahdollisesti muitakin esityksiä.

Keskusteltiin retken hinnasta kuorsalolaisille (Tammion Kotiseutuyhdistys maksaa matkan tammiolaisille). Päädyttiin Risto Tarvaisen ehdotuksen pohjalta seuraavaan:  
Osallistumismaksu jäseniltä 20€ (yli 12v perheenjäsenet) , ei jäseniltä 35€ (yli 15 v voi olla jäsen), 4-12 v 10€ (kaikki), alle 4 v ilmaiseksi.

Ruokailu (ei pakollinen) 25 €, 4-12 v 15€, alle 4 v ilmainen.

10§ Mäntlahden tapaaminen 11.6., osallistujat

Mäntlahden Rannanpoikien pj Matti Seppälä on kutsunut Mäntlahden Toivolaan edustajia yhteistyöneuvotteluun Kuorsalosta, Pyötsaaresta ja Mäntlahdesta. Paikalla myös Kymenlaakson kylien edustaja. Ainakin Raimo Korjus osallistuu, muut paikallaolon ja mahdollisuuksiensa mukaan.

11§ Muut asiat

Keväällä saatiin Outi Lommilta erinomaisena jäsenehdotuksena toive taukopenkkien hankkimisesta saaren kävelyreittien varrelle. Nyt on hankittu 4 kpl säänkestäviä penkkejä, joiden sijoituspaikkoja suunniteltiin. Päätettiin merkitä paikat myös uuteen, tänä kesänä käyttöön otettavaan saaren reitti- ja nähtävyyskarttaan.

Viime kesänä toteutettua kävelyreittien eli vanhojen polkujen merkintää jatketaan vielä säänkestävyyttä ja näkyvyyttä parantamalla. Tämä pyritään tekemään spraymaalilla (merkkejä ei voi naulata puihin, vaatisi maanomistajien luvan) ja lisäämällä jonkin verran viittoja. Toteutetaan talkoilla ja mahdollisesti yhteiskävelyillä.

Raimo Korjus ehdotti saarelaisten nettiyhteyksien toimivuuden selvittämistä ja mikäli ongelmia ilmenee, yhteydenottoa ko. operaattoreihin toimivuuden parantamiseksi. Pyydetään Julius Rajasaloa suunnittelemaan selkeäkäyttöinen kyselylomake Facebookin kautta toteutettuna.

12§ Seuraava kokous

Seuraava kokous on 27.5.23 klo 10 Seurantalolla.

13§ Kokouksen päättäminen

Puheenjohtaja päätti kokouksen klo 14.25.

Vakuudeksi

Hanna Saarniaho Anna Kiilavuori

puh.joht. siht.